Liturujia ya Armenia

Liturujia ya Armenia ni liturujia maalumu ya Ukristo ambayo leo inatumiwa na Kanisa la Mitume la Armenia na vilevile na Kanisa Katoliki la Armenia kokote duniani.  

Liturujia hiyo inafuata mapokeo ya Gregori Mletamwanga, mwanzilishi na msimamizi wa Kanisa huko Armenia. 

Majengo
Makanisa ya Kiarmenia kwa kawaida yana mapazia yanayotenganisha padri altareni na walei washiriki wakati wa sehemu fulanifulani za ibada, lakini si ukuta wa picha takatifu unaopatikana katika Makanisa ya Kiorthodoksi. 

Athari za liturujia nyingine
Daima liturujia hiyo imekuwa tayari kuathiriwa na madhehebu mengine. Kwa mfano, maaskofu wanavaa kichwani mitra kama wale wa Kanisa la Kilatini. 

Pia unatumika mkate usiotiwa chachu kwa ajili ya ekaristi.

Kumbe ni jambo la pekee kutochanganya maji kidogo katika divai kama ilivyo desturi ya madhehebu mengine.

Kati ya anafora zote za Kiarmenia, kuanzia karne ya 10 inatumika ile tu inayoitwa ya Atanasi wa Aleksandria iliyotafsiriwa kutoka Kigiriki. 

Tazama pia
 Makanisa ya Kiorthodoksi ya Mashariki

Viungo vya nje
 New Catholic Dictionary: Armenian Rite 
 Misa ya Kiarmenia ya Kikatoliki  

Category:Liturujia
Category:Waorthodoksi wa Mashariki
Category:Makanisa Katoliki ya Mashariki